stanford-oval/wikipedia huggingface dataset:
Turun sellokilpailu

Turun sellokilpailu on joka neljäs vuosi Turussa järjestettävä sellokilpailu, joka järjestettiin ensimmäisen kerran 1972. Alkuun se järjestettiin joka kolmas vuosi. Kilpailuun saavat osallistua kaikki alle 30-vuotiaat Suomen kansalaiset. Kilpailun järjestää Turun Soitannollinen Seura.
Kilpailuun on jo useaan otteeseen tilattu uusi suomalainen teos pakolliseksi kappaleeksi. Kilpailu on ainoa kansallinen sellokilpailu Suomessa. Poikkeuksellisesti vuonna 1990 se oli pohjoismainen.
Kilpailun voittajat

1972 Raimo Sariola & Timo Hanhinen
1975 Risto Poutanen
1978 Pauli Heikkinen
1982 Martti Rousi
1986 Riitta Pesola
1990 Tuija Rantamäki
1994 Susanna Mälkki & Roi Ruottinen
1998 Panu Luosto
2002 Tuomas Ylinen
2006 Samuli Peltonen
2010 Tomas Nuñez-Garcés
2014 Senja Rummukainen
2018 Leonardo Chiodo
2022 Tatu Kauppinen
Tutkimustietojärjestelmä

Tutkimustietojärjestelmä (engl. Current Research Information System, CRIS) on tutkimusorganisaatioiden tieteellisen toimintansa seurantaan ja tuloksellisuuden arviointiin käyttämä tietojärjestelmä. Järjestelmään kootaan tietoja mm. organisaation tuottamista julkaisuista, hankkeista ja tutkijoiden muista aktiviteeteista.
Tutkimustietojärjestelmällä on usein kytkentöjä muihin tietojärjestelmiin, mm. julkaisuarkistot, organisaation henkilöstö- ja hanketietokannat, kansainväliset viittaustietokannat, julkaisukanavalistaukset ja tunnistepalvelut (mm. ORCID).
Eurooppalaisella EuroCRIS-järjestöllä on ollut merkittävä rooli tutkimustietojärjestelmien ja niitä varten kehitetyn CERIF-tietomallin kehityksessä.
Tutkimustietojärjestelmäohjelmistot

Suurin osa nykyisin käytössä olevista tutkimustietojärjestelmäohjelmistoista perustuu kaupallisiin ohjelmistoihin, joita ovat mm. Elsevierin Pure ja Clarivate Analyticsin Converis. Merkittävin avoimen lähdekoodin vaihtoehto on DSpace-julkaisuarkisto-ohjelmiston pohjalta kehitetty DSpaceCRIS.
Tutkimustietojärjestelmät Suomessa

Kaikilla suomalaisilla yliopistoilla ja osalla tutkimuslaitoksista on oma tutkimustietojärjestelmä. Järjestelmät perustuvat joko kansainvälisiin ohjelmistoihin (Pure, Converis) tai suomalaisen Solenovon SoleCRIS-sovellukseen.
Tutkimustietojärjestelmien kehitys on Suomessa kytkeytynyt läheisesti opetus- ja kulttuuriministeriön julkaisutiedonkeruuseen. Tutkimustietojärjestelmistä kerättävillä julkaisutiedoilla on merkittävä rooli etenkin yliopistojen rahoitusmallissa. Julkaisutiedot on kerätty yliopistoilta vuodesta 2011 lähtien, ja tiedonkeruuseen on vähitellen tullut mukaan muitakin organisaatioita, ml. ammattikorkeakoulut, sairaanhoitopiirit ja monia tutkimuslaitoksia. CSC:n ylläpitämään Virta-julkaisutietovarantoon kerätyt tiedot ovat nykyään käytettävissä CSC:n ylläpitämän Tiedejatutkimus.fi-portaalin kautta.
Osa ammattikorkeakouluista ja tutkimuslaitoksista käyttää julkaisutietojen tallentamiseen tutkimustietojärjestelmän sijasta CSC:n kehittämää Justus-palvelua, jonka kautta tiedot välittyvät suoraan Virta-julkaisutietovarantoon. Kansallista tutkimustietojärjestelmiin liittyvää yhteistyötä koordinoi Suomessa Finn-ARMA-verkosto.
Tom Perez

Tom Perez
Thomas Edward ”Tom” Perez (s. 7. lokakuuta 1961 Buffalo, New York, Yhdysvallat) on yhdysvaltalainen poliitikko ja juristi. Hän oli helmikuusta 2017 tammikuuhun 2021 asti Yhdysvaltojen demokraattisen puolueen virallisen hallintoelimen Demokraattien kansallisen komitean puheenjohtaja.
Aiheesta muualla

Kuvia tai muita tiedostoja aiheesta Tom Perez Wikimedia Commonsissa
Ugandan kirkko

| Ugandan kirkko |
| --- | --- |

Suuntautuminen:  Anglikaanisuus
Hallinto:  Episkopaalisuus
Johtaja:  arkkipiispa Stephen Kaziimba
Toiminta-alue:  Uganda
Jäseniä:  noin 8 100 000
Kotisivu:  https://churchofuganda.org/
Infobox OKVirheellinen NIMI-arvo: 
Ugandan kirkko (engl. Church of Uganda) on anglikaaninen kirkko Ugandassa. Siihen kuuluu noin 8,1 miljoonaa jäsentä. Kirkon perustivat englantilaiset lähetystyöntekijät vuonna 1887. Vuonna 1961 siitä tuli anglikaanisen kirkon autonominen provinssi Ugandan, Ruandan ja Burundin kirkkona. Vuonna 1980 Ugandasta tuli oma provinssinsa.
Aiheesta muualla

Kotisivut (Arkistoitu – Internet Archive)
Ustjurt

Ustjurtia Uzbekistanista.
Ustjurt tai Ustjurtin laakio (kaz. Үстірт, Üstirt, uzb. Ustyurt, ven. Устюрт) on laakioalue Kazakstanissa ja Uzbekistanissa.
Ustjurtia rajoittaa idässä entisen Araljärven alue ja Amudarjan suisto. Lännessä puolestaan ovat rajana Mangyšlakin niemimaa ja Kaspianmereen kuuluva Garabogazkölin lahti. Ustjurtin pinta-ala on noin 200 000 neliökilometriä, ja sen keskikorkeus on noin 150 metriä. Lounaisosassa se kohoaa 365 metriin. Araljärveä ympäröivään tasankoon Ustjurt madaltuu varsin jyrkästi. Ustjurtin maiseman erityispiirteitä ovat rapautuneet kukkulat, matalat laaksot ja monet jyrkänteet, mutta virtaavia vesiä tai järviä siellä ei ole.
Ustjurt on pääosin varsin yksipuolista aavikkomaastoa, missä on vain niukasti laidunnettavaa kameleille ja lampaille. Tästä huolimatta alueella on elänyt pitkään karjankasvattajia, joiden perinteinen kulttuuri selviytyi Neuvostoliiton ajan yhteisviljelystä.
Aiheesta muualla

Kuvia tai muita tiedostoja aiheesta Ustjurt Wikimedia Commonsissa
Valdrin Rashica

| Henkilötiedot |
| --- | --- | --- | --- |
Syntymäaika: 14. joulukuuta 1994 (ikä 29)
Syntymäpaikka: Vushtrri, Kosovo
Pelipaikka: keskikenttäpelaaja
Pituus: 178 cm
Junioriseurat
: KF Vushtrria
Seurat
| Vuodet | Seura | O | (M) |
| 2012-2014 | Llamkos Kosova | 27 | (2) |
| 2015-2016 | ESC | 17 | (3) |
| 2016 | KF Skënderbeu Korçë | 1 | (0) |
| 2016-2017 | KS Teuta Durrës | 10 | (0) |
| 2017-2019 | FC Espoo | 52 | (29) |
| 2020 | FC Lahti | 19 | (0) |
| Yhteensä | Yhteensä | 126 | (34) |
 Seurajoukkueuran tilastot kattavat vain kansalliset sarjat, päivitetty 13. joulukuuta 2020 .
Valdrin Rashica (s. 14. joulukuuta 1994, Vushtrri Kosovo) on kosovolais-albanialainen jalkapalloilija, joka edusti Veikkausliigassa kaudella 2020 FC Lahtea. Hänellä on synnyinmaansa Kosovon ja Albanian kansalaisuudet. Rashica siirtyi FC Lahteen vuoden 2020 alussa FC Espoosta.
Kosovossa syntynyt Raschica pelasi aluksi kotiseutunsa juniorijoukkueessa ja siirryttyään saman seuran Llamkos Kosova miesten joukkueeseen hän oli voittamassa maansa mestaruuden keväällä 2014. Sen jälkeen hän siirtyi Albaniaan ja edusti siellä kahta seuraa KF Skënderbeu Korçë ja KS Teuta Durrës vuosina 2016-2017.
Kaudella 2017 Rashica siirtyi Suomeen, ja hänen ensimmäinen suomalaisseura oli Kakkosessa pelannut FC Espoo, jota hän edusti kolme kautta. Hänet valittiin kauden 2018 Kakkosen B-lohkon parhaaksi pelaajaksi. Kausilla 2018 ja 2019 hän oli Kakkosen lohkonsa toiseksi paras maalintekijä. Vuonna 2020 hän siirtyi 1+1 - sopimuksella veikkausliigajoukkue FC Lahden riveihin, jossa hän pelasi kauden aikana 19 ottelua.
Uoti (sukunimi)

Uoti on suomalainen sukunimi, joka on muun muassa seuraavilla henkilöillä:
Ensio Uoti (1897–1966), äärioikeistolainen poliitikko
Juho Henrik Uoti (1882–1920), pappi ja luontaishoitomenetelmien kehittäjä
Jussi Uoti (s. 1964), talousrikollinen
Kari Uoti (s. 1962), talousrikollinen, oikeustieteen tohtori
Olli J. Uoti (1930–1967), TPSL:n poliitikko
Väinö Uoti (1906–1994), opettaja, yrittäjä ja yritysjohtaja, teollisuusneuvos
Jussi ja Kari Uotista on yhdessä käytetty nimitystä Uotin veljekset.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uoti”, voi hakea sivunnimihaulla, laajalla sivunnimihaulla tai tekstihaulla.
Uosukainen

Uosukainen on suomalainen sukunimi muun muassa seuraavilla henkilöillä
Riikka Uosukainen (s. 1956), television uutisankkuri, uutistoimittaja
Riitta Uosukainen (s. 1942), poliitikko ja valtioneuvos
Toivo Uosukainen (1940–2021), everstiluutnantti ja kunnallispoliitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Uotila

Uotilan keskustien Uotilan vanhantien vartta, oikealla lähikauppa ja apteekki.
Uotila on Rauman kaupunkiin liitetyn Rauman maalaiskunnan keskus ja pinta-alaltaan Rauman suurin kaupunginosa kaupunkikeskustan ulkopuolella.
Ennen kuntaliitosta Suomen suurimmaksi kirkottomaksi kyläksikin kutsutussa Uotilassa on arviolta 3 300 asukasta. Myös Uotilan hiidenkirnu on tuonut kylää tunnetuksi. Uotila rajoittuu lännessä Äyhönjärveen, idässä Kollan kylään, pohjoisessa joskus Uotilaankin kuuluvaksi laskettuun Äyhön kylään ja etelässä Tarvolan kylään.
Palveluita Uotilassa ovat muun muassa apteekki, lähikauppa K-Market ja peruskoulun ala-aste. Uotilassa toiminut Uotilanrinteen lukio liitettiin vuonna 2007 Rauman Yhteislyseon lukion ja Raumanmeren lukion kanssa Rauman Lyseon lukioksi. Uotilan palvelutarjontaan kuuluu myös täysimittainen golf-kenttä oheispalveluineen. Uotilassa toimii urheiluseura Uotilan Työväen Urheilijat (UTU), jolla on toimintaa juniorijalkapallossa ja petankissa.
Uotilan taaja-asutus laajenee nykyisin etelään ja kaakkoon, mistä muodostuu hallinnollinen Kallionikulan kaupunginosa.
Uno Godenhjelm

Maarianhaminan postinhoitaja Uno Godenhjelm, tuleva kamarikirjuri ja toimittaja. Daniel Nyblin, 1878. Museovirasto / Historian kuvakokoelma.
Uno Leonhard Godenhjelm (19. heinäkuuta 1842 Viipuri – 30. elokuuta 1903 Maarianhamina) oli suomalainen kamarikirjuri, postiekspeditööri ja toimittaja. Godenhjelm laati vuonna 1897 ensimmäisen luettelon Suomen paikannimistä ja niiden postiosoitteista.
Godenhjelmin vanhemmat olivat Lappeen tuomiokunnan tuomari Adolf Godenhjelm (1805–1879) ja Fredrika Juliana Katarina Cygnaeus (1813–1895).
Godenhjelm oli postin palveluksessa vuodesta 1863 alkaen. Hän toimi Maarianhaminan postinhoitajana vuodesta 1878 ja Maarianhaminan kaupunginviskaalina 1881–1889. Godenhjelm kokeili kirjekyyhkysten käyttöä Maarianhaminan ja Bogskärin välillä. Hän perusti Ahvenanmaalle myös ensimmäisen lehden Mariehamnspostenin. Paikannimiluettelonsa lisäksi Godenhjelm kirjoitti 1891 kirjan Minnen från vargåren i Åbo län 1880–1882 Turun seudulla vuosina 1880–1881 21 pikkulasta surmanneesta tappajasudesta.
Uno Godenhjelm oli naimisissa vuodesta 1880 Nanny Lovisa Caloniuksen (1858–1933) kanssa.
Teoksia

Reseberättelse ; kirj. A. K. Planting ja Uno Godenhjelm. Helsingfors 1889
Minnen från vargåren i Åbo län 1880-1882. G. W. Edlund, Helsingfors 1891
Postala erinringar till den korresponderande allmänhetens tjenst. Helsingfors 1892
Luettelo paikkojen nimistä Suomessa ynnä niiden postiosoitteet - Postortslexikon för Finland ;  Suomen Postihallituksen toimesta tehnyt Uno Godenhjelm. Wentzel Hagelstam, Helsinki 1897 (Teos online-muodossa Suomen Sukututkimusseuran sivuilla (Arkistoitu – Internet Archive))
Luettelo paikkojen nimistä Suomessa ynnä niiden postiosoitteet : Lisävihko. 1. Viktor Pettersson, Helsinki 1898
Tori (pienkauppala)

Tori on pienkauppala (vir. alevik) Torin kunnassa Pärnun maakunnassa Virossa. Se oli vanhan Torin kunnan keskustaajama.
Vuoden 2011 lopussa siellä oli 457 asukasta.
Torin rautatieasema Pärnu–Tallinna-rautatien varrella on lähellä Seljan kylää.
Pärnunjoen ylittävä Torin silta.
Hiekkakivipaljastuma
Torin kunnantalo
Torin hautausmaan portti
Aiheesta muualla

Wikimedia Commonsissa on kuvia tai muita tiedostoja aiheesta .
Tori Parish (viroksi)
Torikka

Torikka on suomalainen sukunimi, joka on tai on ollut muun muassa seuraavilla henkilöillä:
Aleksanteri Torikka, ent. Krasheinin (1886–1941), venäläissyntyinen Suomen armeijan kapteeni
Anu Torikka (s. 1948), taidegraafikko
Jalmari Torikka (1931–2013), kansanedustaja
Kasperi Torikka (s. 1999), jääkiekkoilija
Timo Torikka (s. 1958), näyttelijä
Waltteri Torikka (s. 1984), oopperalaulaja
Aune Alaja, o.s. Torikka (1915–1991), uskonnonopettaja ja kirjailija
Elsa Backus, o.s. Torikka (s. 1930), keihäänheittäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Torikuningas

Torikuningas
Torikuningas on vuonna 1989 valmistunut Jyväskylän Kauppatorilla seisova lähes 12 metriä korkea graniittipatsas, joka on kuvanveistäjä Veikko Hirvimäen käsialaa. Patsas on omistettu jyväskyläläiselle Otto Toivaiselle (1892–1962) ja hänen myötään kaikille torin kulmilta maailmalle ponnistaneille. Otto Toivainen haaksirikkoutui ensimmäisen maailmansodan aikana Tyynellämerellä ja päätyi pakkonaitetuksi yhden Tonga-saariryhmän saaren kuningattaren kanssa sekä saaren kuninkaaksi.
Tori (lyhytelokuva)

| Tori |
| --- | --- |
Ohjaaja:  Erkko Kivikoski
Käsikirjoittaja:  Erkko Kivikoski
Kuvaaja:  Virke Lehtinen
Valmistustiedot
Valmistusmaa:  Suomi
Tuotantoyhtiö:  Elokuva Oy
Ensi-ilta:  6. joulukuuta 1962
Kesto:  10 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Tori on vuonna 1962 valmistunut kotiseutudokumentti, jonka ohjasi Erkko Kivikoski. Elokuvassa kuvataan elämää Helsingin kauppatorilla.
Palkinnot

Parhaan vapaa-aiheisen lyhytelokuvan Jussi 1963.
Berliinin elokuvajuhlat, Berliini, Saksan liittotasavalta 1963: Hopeinen karhu.
San Francisco International Film Festival, San Francisco, Yhdysvallat 1963: kunniakirja.
Toril Akerhaugen

Toril Hetland Akerhaugen
Toril Hetland Akerhaugen (s. 5. maaliskuuta 1982) on norjalainen jalkapalloilija, pelipaikaltaan puolustaja. Hän on pelannut Norjan maajoukkueessa 59 maaottelua. Ensimmäisen naisten maaottelunsa hän pelasi tammikuussa 2006 ja viimeisimmän lokakuussa 2013.
Akerhaugen on edustanut Norjaa EM-kilpailuissa 2009 ja 2013. Jälkimmäisissä hän saavutti EM-hopeaa.
Seuratasolla Akerhaugen edustaa Stabækia.
Urho

Urho tarkoittaa seuraavia asioita:
urho, ylätyylissä sankari
Urho, jäänmurtaja
Urho, miehen etunimi
Urho, Hartwallin olutmerkki
URHOtv, televisiokanava
Urho, suolahtelainen urheiluseura
Urho,  Heikki Kujanpään ohjaama elokuva Urho Kekkosesta
Sukunimi

Ellen Urho (1920–2018), suomalainen musiikkipedagogi
Valo Urho (1916–2001), suomalainen kilpapurjehtija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Urho”, voi hakea sivunnimihaulla, laajalla sivunnimihaulla tai tekstihaulla.
Titanfall 2

| Titanfall 2 |
| --- | --- |

Kehittäjä:  Respawn Entertainment
Julkaisija:  Electronic Arts
Jakelija:  Microsoft Store, Steam, Origin ja PlayStation Store
Ohjaaja:  Steve Fukuda
Suunnittelija:  Jason McCord, Brent McLeod, Geoffrey Bickford Smith
Taiteilija:  Joel Emslie
Säveltäjä:  Nick Laviers
Ohjelmoija:  Earl Hammon Jr., Jon Shiring, Jiesang Song
Pelisarja:  Titanfall
Pelimoottori:  Source
Julkaistu:   28. lokakuuta 2016
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  USK 18, USK 18 ja USK 18 
Alusta:  Microsoft Windows, PlayStation 4, Xbox One
Jakelumuoto:  Digitaalinen jakelu ja optinen levy
Lisää peliartikkeleitaVideopelien teemasivulla
Infobox OK      : 
Titanfall 2 on Respawn Entertainmentin kehittämä ja Electronic Artsin julkaisema ensimmäisen persoonan ammuntapeli. Peli on julkaistu 28. lokakuuta 2016 Microsoft Windowsille, PlayStation 4:lle ja Xbox Onelle.
Peli on jatko-osa vuonna 2014 julkaistulle Titanfallille.
Kehitys

Aiemman osan parissa työskenteli noin 70 kehittäjää ja jatko-osassa noin 90 kehittäjää.
Vastaanotto

| Titanfall 2> Yhteispisteet.Kerääjä | Titanfall 2> Yhteispisteet.Pisteet |
| --- | --- |
Metacritic: (PC) 86/100 (PS4) 89/100 (XOne) 87/100
Arvostelupisteet
Julkaisu: Pisteet
GameSpot: 9/10
IGN: 9/10
Polygon: 7/10
IGN antoi pelille arvosanaksi 9/10 arvostelussaan.
GameSpot antoi pelille arvosanaksi 9/10 arvostelussaan.
PC Gamer antoi pelille arvosanaksi 91/100 arvostelussaan.
Polygon antoi pelille arvosanaksi 7/10 arvostelussaan.
Ääninäyttelijät

| 0 | 1 | 2 |
| --- | --- | --- |
|  Matthew Mercer  | … |  Jack Cooper   |
|  Glenn Steinbaum  | … |  BT-7274   |
|  Fred Tatasciore  | … |  Captain Tai Lastimosa   |
|  JB Blanc  | … |  Kuben Blisk   |
|  Jolene Andersen  | … |  Sarah Briggs   |
|  Anna Campbell  | … |  Ash   |
|  Mick Wingert  | … |  Kane   |
|  Andreas Beckett  | … |  Richter   |
|  Evan Boymel  | … |  Viper   |
|  Amy Louise Pemberton  | … |  Slone   |
|  Nicholas Guest  | … |  General Marder   |
|  Courtenay Taylor  | … |  Gates   |
|  Chris Jai Alex  | … |  Bear   |
|  Yuri Lowenthal  | … |  Davis   |
|  Matthew Wolf  | … |  Droz   |
Aiheesta muualla

Titanfall 2 MobyGamesissa (englanniksi)
Titanfall 2 Internet Movie Databasessa (englanniksi)
Ugandan luterilainen kirkko

| The Lutheran Church of Uganda (LCU)  Ugandan luterilainen kirkko |
| --- | --- |
Suuntautuminen:  Luterilaisuus
Johtaja:  piispa Charles Bameka Isabirye
Yhteistyötahoja:  Kansainvälinen luterilainen neuvosto
Toiminta-alue:  Benin
Perustettu:  1993
Seurakuntia:  140
Jäseniä:  50 000
Infobox OKVirheellinen NIMI-arvo: 
Ugandan luterilainen kirkko (engl. The Lutheran Church of Uganda (LCU) ) on luterilainen kirkko, joka toimii Ugandassa. Kirkon jäsenmäärä on noin 50 000.
Historia

Kirkko on syntynyt vuonna 1993 Ghanan evankelis-luterilaisen kirkon yhteistyössä yhdysvaltalaisen Missouri-synodin kanssa tekemän lähetystyön tuloksena.
Nykytilanne

Kirkolla on 140 seurakuntaa ympäri Ugandaa, joissa on noin 50 000 jäsentä. Kirkko kuuluu Kansainväliseen luterilaiseen neuvostoon.
Until I Get You
Kappaleet

Lick-7" single:
Until I Get You – 4:37
Tragedy - 3:54
Kesto: 8 min 01 s
Johanna-7" single:
Until I Get You - 4:37
Rebel On The Run - 2:51
Kesto: 7 min 28 s
Lick-12" Maxi-Single (Iso-Britannia):
Until I Get You – 4:37
Tragedy - 3:54
Oriental Beat - 3:51
Kesto: 12 min 31 s
Johanna-12" Maxi-Single (Suomi):
Until I Get You – 4:37
Tragedy - 3:54
Sailing Down The Tears – 4:09
Kesto: 11 min 40 s
Levyllä soittavat

Kappaleissa "Until I Get You" ja "Sailing Down The Tears":
Michael Monroe – laulu, saksofoni, huuliharppu
Andy McCoy – kitara
Nasty Suicide – kitara
Sam Yaffa – bassokitara
Razzle – rummut
Kappaleissa "Oriental Beat" ja "Tragedy":
Michael Monroe – laulu, saksofoni, huuliharppu
Andy McCoy – kitara
Nasty Suicide – kitara
Sam Yaffa – bassokitara
Gyp Casino – rummut
Valdésin niemimaa

| Valdésin niemimaa> Península Valdés |
| --- | --- |
 Valdésin niemimaa satelliittikuvassa
Sijainti:  42°30′0.00″S, 63°55′59.99″W
Vesialue:  Atlantin valtameri
Valtio
Valtio:  Argentiina
Provinssi:  Chubutin maakunta
Korvahylkeitä
Valdésin niemimaa on niemimaa Atlantin rannikolla Chubutin maakunnassa Argentiinassa.
Suurin osa noin 3 625 km² laajuisesta niemimaasta on hedelmätöntä maata. Alueella on kuitenkin myös muutamia suolajärviä, joista suurin sijaitsee 40 metriä merenpinnan alapuolella.
Valdésin niemimaa on merkittävä luonnonsuojelualue ja se on listattu UNESCOn maailmanperintökohteeksi. Valinta tapahtui vuonna 1999. Rannikolla asuu merinisäkkäitä, kuten korvahylkeitä ja merinorsuja. Etelänmustavalaita löytyy Golfo Nuevolta ja Golfo San Josélta, jotka ovat suojellut merialueet niemimaan ja mantereen välissä. Nämä hetulavalaat tulevat alueelle toukokuun ja joulukuun välisenä aikana parittelemaan ja synnyttämään, koska lahtien vesi on tyynempää ja lämpimämpää kuin avomerellä.
Niemimaan sisäosassa elää nanduja, guanakoja ja maroja. Lintuja edustaa alueella ainakin 181 lajia, joista 66 on muuttolintuja.
Aiheesta muualla

Kuvia tai muita tiedostoja aiheesta Valdésin niemimaa Wikimedia Commonsissa
Valdésin niemimaa UNESCOn sivuilla (englanniksi)
Birding Trip Report – Peninsula Valdez (englanniksi)
Valaiden katselua Valdésin niemimaalla (englanniksi) (espanjaksi)
Unescon maailmanperintökohteet Argentiinassa
Córdoban jesuiittakortteli ja -estanciat
Cueva de las Manos, Río Pinturas
Iguazún kansallispuisto
Ischigualaston ja Talampayan luonnonpuistot
Jesuiittojen guaranilähetysasemat: San Ignacio Miní, Santa Ana, Nuestra Señora de Loreto ja Santa María Mayor
Le Corbusierin arkkitehtoniset työt
Los Alercesin kansallispuisto
Los Glaciaresin kansallispuisto
Quebrada de Humahuaca
Valdésin niemimaa
Rock ’n’ roll keijukainen

| Rock ’n’ roll keijukainen Badding Rockers |
| --- | --- | --- |

Studioalbumin tiedot
 Äänitetty : Westside Studio
 Julkaistu: 1987
 Formaatti: LP-levy (RAMI 3010)   CD-levy (RAMICD 3010)
 Tuottaja(t): Pekka Aarnio
 Tyylilaji: suomirock, iskelmä, rautalanka
 Levy-yhtiö: Pyramid
 Levymerkki: Pyramid
Badding Rockersin muut studioalbumit
|   | Rock ’n’ roll keijukainen 1987 | Rauhaton sydän 1989 |
Rock ’n’ roll keijukainen on suomirock-yhtye Badding Rockersin debyyttialbumi, joka ilmestyi vuonna 1987. Albumi sisältää suomalaista rautalankamusiikkia, jota yhtyeen keulahahmo Marko Haavisto laulaa hyvin paljon Rauli Badding Somerjokea muistuttavalla tyylillä. Albumin tunnetuimmaksi kappaleeksi nousi ”Se jokin sinulla on”, joka oli parhaimmillaan jukeboksien 8. soitetuin single.
Albumi julkaistiin LP-levynä Pyramid-levymerkillä. Kahta vuotta myöhemmin vuonna 1989 albumista julkaistiin CD-painos, joka sisälsi myös kaksi bonuskappaletta. Vuonna 2020 Turenki Records julkaisi albumista uuden CD-painoksen sekä kaksi uutta, rajoitettua vinyylipainosta: rajoitettu painos mustalla vinyylillä sekä 100 kappaleen rajoitettu painos punaisella vinyylillä.
Kappaleet

Kaikki kappaleet sovittanut Badding Rockers, ellei toisin mainita.
Kappaleet > A-puoli

Rock ’n’ roll keijukainen – 2.55 (alkup. Sweet Little Rock’n’Roller, säv. Chuck Berry, suom. san. Marko Haavisto, Mika Rokka & Jarkko Saari)
Sua kioskilla odotan – 3.02 (säv. Badding Rockers, san. Petri Hokka)
Toivon – 1.50 (alkup. Wishing, säv. Buddy Holly, san. Bob Montgomery, suom. san. Marko Haavisto)
Kaunis yö – 3.54 (säv. Marko Haavisto, san. Petri Hokka)
Kuljen kanssas sun – 2.07 (alkup. Walking With My Angel, säv. Gerry Goffin & Carole King, suom. san. Petri Hokka)
Kaukana poissa – 3.17 (säv. Marko Haavisto, san. Marko Haavisto & Petri Hokka)
Se jokin sinulla on – 2.10 (alkup. You've Got What I Like, säv. Gerard Marsten, Les Chadwick, Les Maguire & Fred Marsten, suom. san. Juha Vainio)
Kappaleet > B-puoli

Pahat tunteet – 3.05 (alkup. Suspicion, säv. Doc Pomus & Mort Shuman, suom. san. Marko Haavisto & Petri Hokka)
Myrskyn keskellä – 2.54 (säv. ja san. Marko Haavisto)
Vain tähdet – 2.10 (säv. Marko Haavisto, san. Petri Hokka)
Miks kylmä on sun sydämes – 3.04 (säv. ja san. Marko Haavisto)
Money Honey – 3.25 (alkup. Money Honey, säv. Jesse Stone, suom. san. Jussi Raittinen)
Viimeisen kerran – 2.45 (säv. Marko Haavisto, san. Marko Haavisto & Petri Hokka)
Satumaa twist – 3.03 (instrumentaali, säv. Unto Mononen, sov. Mika Rokka)
Kappaleet > Vuoden 1989 CD-painoksen bonuskappaleet

Kohtalon tähti – 2.59 (alkup. Flaming Star, säv. Sherman Edwards & Sid Wayne, suom. san. Saukki)
Sua odotan – 3.46 (säv. Marko Haavisto & Mika Rokka, san. Mika Rokka)
Kokoonpano > Badding Rockers

Marko Haavisto – laulu & basso
Mika Rokka – kitara
Ville Uljas – kitara
Kuja Salmi – rummut & taustalaulu
Kokoonpano > Vierailijana

Esa Kotilainen – urut
Kokoonpano > Tuotanto

Kari Kalén – äänitys (Westside Studio), miksaus (SoundTrack)
Pekka Pusa – yhtyekuva
Pong Ling – kansi
Pekka Aarnio – tuottaja
USS Higgins (DDG-76)

| USS Higgins |
| --- | --- |

Aluksen vaiheet
Rakentaja:  Bath Iron Works, Bath, Maine
Kölinlasku:  14. marraskuuta 1996
Laskettu vesille:  4. lokakuuta 1997
Palveluskäyttöön:  24. huhtikuuta 1999
Tekniset tiedot
Uppouma:  6 900 t (standardi) 9 000 t
Pituus:  154 m
Leveys:  20 m
Syväys:  9,4 m
Koneteho:  100 000 hv (75 MW)
Nopeus:  30+ solmua
Miehistöä:  33 upseeria ja 38 aliupseeria ja 210 miehistönjäsentä
Aseistus
Aseistus:  2 × Mk 41 VLS -ohjusjärjestelmää, joihin 90 RIM-156 SM2-, BGM-109 Tomahawk- tai RUM-139 VL-Asroc -ohjusta 1 × Mk 45 5"/54 -tykki 2 × 25 mm Mk 38 Mod 2 -pikatykkiä 4 × .50" konekivääriä 2 × 20 mm Mk 15 Phalanx CIWS -järjestelmää 2 × Mk 32 SVTT -torpedoputkea 1 × Sikorsky SH-60 Seahawk -helikopteri
USS Higgins (runkonumero DDG-76) on Yhdysvaltain laivaston Arleigh Burke -luokan ohjushävittäjä.